Ομαδική Εργασία – Ασκήσεις Οικονομικών των Επιχειρήσεων
Μέλη ομάδας (αλφαβητικά):
1. Κωνσταντίνος Δημητρακάκης
2. Αφροδίτη Κουτσογιάννη
3. Αντριάνα Μπαλωτή
4. Νικόλαος Σακαλίδης
5. Σωτήρης Σπύρου
6. Αλέξανδρος Τράμπας
7. Μαρία Τριανταφύλλου
8. Άρης Φάρκας
Ερώτηση 1 – Επενδύσεις υπό αβεβαιότητα και μη αναστρεψιμότητα
Μια επιχείρηση εξετάζει μια επένδυση ύψους 500.000 €, με εκτιμώμενο NPV = 40.000 €. Λόγω της μη αναστρέψιμης φύσης της επένδυσης, το ασφάλιστρο μη αναστρεψιμότητας (IRP) εκτιμάται σε 30.000 €. Μετά από μια αύξηση της οικονομικής αβεβαιότητας, το IRP αυξάνεται σε 45.000 €, ενώ το εκτιμώμενο NPV παραμένει σταθερό.
Ποια από τις παρακάτω αποφάσεις είναι η ορθότερη;
Α.	Η επιχείρηση πρέπει να επενδύσει, καθώς το NPV είναι θετικό και υπερβαίνει το αρχικό IRP.
Β.	Η επιχείρηση πρέπει να αναβάλει την επένδυση, καθώς το NPV πλέον υπολείπεται του IRP, ενώ η αυξημένη αβεβαιότητα ενισχύει το κίνητρο αναμονής.
Γ.	Η επιχείρηση πρέπει να απορρίψει οριστικά την επένδυση, καθώς η αύξηση του IRP σημαίνει ότι το NPV έγινε αρνητικό.
Δ.	Η επιχείρηση πρέπει να επενδύσει, καθώς το IRP επηρεάζει μόνο επενδύσεις με αρνητικό NPV.
Σωστή απάντηση: Β
Αιτιολόγηση: Αρχικά, NPV = 40.000 € > IRP = 30.000 €, επομένως πληρούται ο κανόνας για την πραγματοποίηση της μη αναστρέψιμης επένδυσης. Μετά την αύξηση της αβεβαιότητας, όμως, NPV = 40.000 € < IRP = 45.000 €. Συνεπώς, η επιχείρηση έχει κίνητρο να αναβάλει την επένδυση και να περιμένει περισσότερες πληροφορίες.
Προσοχή: Το NPV παραμένει θετικό. Αυτό που άλλαξε είναι το IRP, άρα η επένδυση δεν πρέπει να πραγματοποιηθεί αυτομάτως μόνο και μόνο επειδή δημιουργεί θετική καθαρή παρούσα αξία. Η αναβολή, επίσης, δεν σημαίνει απαραίτητα οριστική απόρριψη.
Ερώτηση 2 – Δημοσιονομικό έλλειμμα και αγορά δανείων
Η ΕΛΣΤΑΤ ανακοίνωσε τα αποτελέσματα του πρώτου τριμήνου του έτους και το δημοσιονομικό έλλειμμα αυξήθηκε κατά 3%, πάνω από την πρόβλεψη για 1%. Η χώρα αποφάσισε να προχωρήσει σε έκτακτη έκδοση εντόκων γραμματίων διάρκειας 52 εβδομάδων για να καλύψει τις ανάγκες της.
Ποια από τις παρακάτω επιλογές περιγράφει τον αντίκτυπο αυτής της απόφασης στην εγχώρια αγορά δανείων;
Α.	Τα επιτόκια δανεισμού θα μειωθούν καθώς η ζήτηση θα μειωθεί.
Β.	Τα επιτόκια δανεισμού θα αυξηθούν καθώς η ζήτηση θα αυξηθεί.
Γ.	Τα επιτόκια δανεισμού θα αυξηθούν καθώς η προσφορά θα μειωθεί.
Δ.	Τα επιτόκια δανεισμού θα παραμείνουν αμετάβλητα.
Σωστή απάντηση: Β
Αιτιολόγηση: Η καμπύλη ζήτησης θα μετατοπιστεί προς τα δεξιά, με αποτέλεσμα να αυξηθούν τα επιτόκια δανεισμού.
Ερώτηση 3 – Αβεβαιότητα και μη αναστρεψιμότητα
Μηχάνημα αξίας P_K = 300.000 € έχει διάρκεια χρήσης N = 10 έτη και το επιτόκιο είναι i = 5%. Μια εταιρεία leasing ζητά μίσθωμα 48.000 € ετησίως. Με τον τύπο UC = P_K·(δ + i) και δ = 1/N, ποιο είναι το κόστος χρήσης του κεφαλαίου και τι εκφράζει η διαφορά του από το μίσθωμα;
Α.	UC = 15.000 € (μόνο ο τόκος). Η διαφορά (33.000 €) είναι το κέρδος του εκμισθωτή.
Β.	UC = 45.000 €. Η διαφορά (3.000 € ετησίως) είναι το κέρδος της εταιρείας leasing.
Γ.	UC = 30.000 € (μόνο η απόσβεση). Η διαφορά (18.000 €) είναι το κέρδος του εκμισθωτή.
Δ.	UC = 45.000 €. Η διαφορά (3.000 € ετησίως) είναι ζημιά της εταιρείας leasing.
Σωστή απάντηση: Β
Αιτιολόγηση: Απόσβεση: δ = 1/N = 1/10 = 0,10. Κόστος χρήσης: UC = P_K·(δ + i) = 300.000 × (0,10 + 0,05) = 45.000 € ετησίως. Το UC περιλαμβάνει και την απόσβεση και το κόστος ευκαιρίας (τόκους) του κεφαλαίου που δεσμεύεται. Το μίσθωμα υπολογίζεται με τον ίδιο τρόπο, οπότε μίσθωμα − UC = 48.000 − 45.000 = 3.000 € είναι το κέρδος της εταιρείας leasing.
Προσοχή: Η (Α) κρατά μόνο τον τόκο (300.000 × 0,05) και η (Γ) μόνο την απόσβεση (300.000 × 0,10), ξεχνώντας τον έναν από τους δύο όρους. Η (Δ) έχει σωστό UC αλλά λάθος πρόσημο: αφού το μίσθωμα είναι μεγαλύτερο από το UC, ο εκμισθωτής κερδίζει.
Ερώτηση 4 – Δημοσιονομική πολιτική
Μια κυβέρνηση, αναλύοντας τα τελευταία δεδομένα του ΑΕΠ, βλέπει μια αισθητή μείωσή του, η οποία οφείλεται κυρίως στην κατανάλωση (C). Αποφασίζει λοιπόν να «τονώσει» την αγορά, ενόψει προεκλογικής περιόδου καθώς και περιόδου Χριστουγέννων, και αποφασίζει να μειώσει τον ΦΠΑ από 24% σε 18%, χωρίς να προβεί σε άλλες δαπάνες (έργα, επιδοτήσεις κ.λπ.) για αυτή την περίοδο.
Πώς θα χαρακτηρίζατε την παραπάνω πολιτική;
Α.	Στατική
Β.	Καταναλωτική
Γ.	Επεκτατική
Δ.	Συσταλτική
Σωστή απάντηση: Γ
Αιτιολόγηση: Η μείωση του ΦΠΑ μειώνει τη φορολογική επιβάρυνση, αυξάνει το διαθέσιμο εισόδημα και τονώνει την κατανάλωση (C) και τη συνολική ζήτηση, χωρίς αντίστοιχη μείωση των δημόσιων δαπανών. Η μείωση φόρων είναι μέτρο επεκτατικής δημοσιονομικής πολιτικής.
Ερώτηση 5 – Μη αναστρεψιμότητα και αναβολή επένδυσης
Δύο επιχειρήσεις εξετάζουν επενδύσεις με το ίδιο θετικό NPV. Η επιχείρηση Α σκοπεύει να αγοράσει φορτηγά, για τα οποία υπάρχει ενεργή αγορά μεταχειρισμένων. Η επιχείρηση Β σκοπεύει να αγοράσει εξοπλισμό σχεδιασμένο αποκλειστικά για τη δική της γραμμή παραγωγής. Ξαφνικά η αβεβαιότητα στην οικονομία αυξάνεται απότομα.
Ποια πρόταση είναι σωστή;
Α.	Και οι δύο επιχειρήσεις θα πρέπει να προχωρήσουν στην επένδυση, αφού το θετικό NPV αρκεί για να είναι μια επένδυση συμφέρουσα, ανεξάρτητα από το είδος του κεφαλαίου.
Β.	Η αύξηση της αβεβαιότητας επηρεάζει τις δύο επιχειρήσεις εξίσου, αφού αφορά ολόκληρη την οικονομία και όχι τα χαρακτηριστικά του κεφαλαίου κάθε επιχείρησης.
Γ.	Η επιχείρηση Β είναι πιο πιθανό να αναβάλει την επένδυση σε σχέση με την επιχείρηση Α.
Δ.	Η επιχείρηση Α είναι πιο πιθανό να αναβάλει την επένδυση σε σχέση με την επιχείρηση Β.
Σωστή απάντηση: Γ
Αιτιολόγηση:
1. Ο εξοπλισμός της Β είναι firm-specific, η πιο ακραία μορφή μη αναστρεψιμότητας: αν η επένδυση αποτύχει, σχεδόν τίποτα δεν ανακτάται. Γι’ αυτό η Β έχει υψηλότερο IRP και πρέπει να ισχύει NPV > IRP. Το ίδιο NPV, που αρκεί για την Α, μπορεί να μη φτάνει για τη Β.
1. Από την εξίσωση INV⁺ = α + β₁·IRR + β₂·UNC + β₃·(IRR·UNC), η επίδραση της αβεβαιότητας στην απόφαση επένδυσης είναι β₂ + β₃·IRR. Με β₃ < 0, η επίδραση αυτή είναι πιο αρνητική όσο μεγαλύτερη είναι η μη αναστρεψιμότητα. Η ίδια αύξηση της αβεβαιότητας «χτυπάει» λοιπόν περισσότερο τη Β, που είναι πιο πιθανό να μπει στην inaction zone και να περιμένει (wait and see, deferral).
